c: text/html

text:
Lees nu Advent 4 van 2016: voeding/leefstijl. Advent is het ledenblad van de kerk en komt ieder kwartaal uit. Het is een prikkelend blad, vol artikelen die aanzetten tot nadenken en discussie. Dit is het eerste blad van de nieuwe hoofdredacteur, ds. Bert Nab. Lees Advent hieronder of download het via deze link.
Categorie archief: Publicaties
Contact 4, 2016
Pak voor deze speciale editie van Contact het liefst een 3D-brilletje uit de kast! Maar ook zonder bril zijn de artikelen prima te lezen. Liever niet online doorbladeren? Download het blad.
‘Smak ta e yabi’
Komo hende ku tin un mishon, karnisé vegetariano Jaap Korteweg ta wòrdu motivá dor di tres balornan: traha produktonan ku kulinariamente ta di alta kalidat, libra animalnan for di e kadena di kuminda i mengua e marka ekológiko. Kada un ta asuntunan ku hende no por ta kontra dje, si no tabata pa e echo ku hopi hende ta gusta karni … Lo ideal ta pa e motibu ei pa laga esnan ku ta gusta karni eksperensiá ku nan no tin di falta nada si nan laga karni un banda. ‘Ami ke bira e karnisé di mas grandi di mundu.’ Verder lezen
Biba kuriosidat
Ser kaweta ta un karakterístika ku no ta masha apresiá generalmente. E no ta pas den e birtutnan aseptabel pa un kristian. Esei ta lamentabel, pasobra ta nèt kuriosidat ta hiba nos mas aleu den nos bida i den nos kreensia. Biba kuriosidat i bendishoná ta esnan ku ta kaweta! Verder lezen
Gosa Responsabel
Tin biaha bo ta topa hende ku ta pensa ku den tur kos kristiannan mester ta sensio, espesialmente den nan kustumbernan di kome. Pero di bèrdat ta asina? Kiko nos ta lesa di dje den Beibel? Ds. Reinder Bruinsma, ku ta konosí komo un hende ku gusta kuminda sabroso, ta investigá esaki. Verder lezen

robotstxt: allowed

filter: keep


text:
Papiamento na Aruba
Papiamento na Aruba.
Kontenido
Historia di Papiamento[editá | editá fuente]
Origen di Papiamento[editá | editá fuente]
Con y na unda Papiamento a nace? No tin prueba concreto pa por bisa cu siguridad con y na unda esaki a sosode. Pero for di e parti di historia di e colonizacion spanjo, tin informacion cu e hiba e indjannan di e islanan aki Hispaniola pa aya sinja e idioma spanjo di e temponan ey. Ojeda tawata sali di Hispaniola pa e islanan aki y ta ey el a muri sin por a finaliza e colonizacion cu el a inicia aki den nos region, pero esaki a ser continua pa spanjonan procediente di Hispaniola. For di un extracto di Stuyvesant su notanan di durante cu e tawata dirigi e tres islanan ABC tin un documento den e "Curacao Papers" cu ta menciona e multi-ethnic makeup di e garrison y e Indiannan treci for di Aruba y Bonaire cu ta data di Maart 1643. Y cu na 1644 como gobernador di “Curaçao”, el a manda 130 soldad Brazilenjo/’Hulandes’ y setenta civil pa Nieuw Amsterdam. Mientras cu como director general di Nieuw Nederland y e islanan ABC el a manda indjannan prisonero como esclavo pa e islanan aki. Pues no ta iunicamente esclavonan africano tawatin riba e islanan aki. Tin e informacion tambe cu pa a comunica cu e indjannan despues bou di e colonizacion hulandes, tawatin mester di padernan di habla spanjo. Tin texto cu ta duna indicacion cu Papiamento mester tabata existi ya caba for di mucho prome cu cuminsamento di siglo 18 na Corsou y for di final di e siglo ey na Aruba. E texto mas bieu cu nos tin na Papiamento ta un carta di aña 1775 di un Hudiu na Corsou, cu lo por a bin aki for di tempo di Stuyvesant cu Hulanda a perde su colonianan na Brazil.
Na Aruba e documento mas bieu na Papiamento ta data for di aña 1803. Esaki tabata un declaracion legal cu 26 Indjan a firma pa sostene Commandeur Pieter Specht den un procedura den corte. Esaki kiermen cu Papiamento ta existi 250 pa 300 aña caba sigur. Sinembargo, mayoria di e autornan cu a skirbi tocante origen di Papiamento ta pensa cu Papiamento, of por lo menos e base di Papiamento, ta mas bieu ainda.
Tin diferente teoria tocante origen di Papiamento. Maske cu e diferente autornan cu a skirbi tocante origen di Papiamento tin nan propio variante di un of otro teoria, en general por dividi nan den dos grupo.
Un grupo di autor ta defende e teoria cu Papiamento, mescos cu mayoria di e otro idiomanan crioyo, a nace di un solo proto-crioyo Afro-Portugues cu tabata existi na costa west di Africa (e teoria monogenetico). E otro grupo, cu ta sostene e teoria poligenetico, ta contradeci esaki y ta bisa cu Papiamento a nace for di e necesidad di comunicacion entre e Spañonan y e Indjannan, despues cu e Spañonan a colonisa e islanan ABC rond di aña 1500. Entre e autornan cu ta defende e teoria Afro-Portugues tin Han van Wijk, Rodolfo Lenz y Frank Martinus, cu a promove na 1997 riba e topico aki. Segun e teoria aki na costa west di Africa un lenga Afro-Portugues a desaroya, cu a keda funciona como idioma di contacto entre Europa y Africa pa negoshi di esclabo te den siglo 17. Ta for di e mesun costa west di Africa aki tabata transporta esclavo pa diferente parti di Caribe. A base di adopcion di palabra di e diferente idiomanan Europeo cu tabata domina den region di Caribe, e idioma di contacto aki a sigui desaroya te cu el a resulta den diferente idioma crioyo, manera esun di Jamaica a base di palabra Ingles, esun di Haiti a base di palabra Frances, etc. Pa Papiamento e teoria aki ta implica cu Papiamento a nace di un lenga Afro-Portugues cu despues a sigui desaroya a base di palabra Spaño/Portugues.
En cambio, segun e otro grupo di autor, di cual por menciona entre otro Antoine Maduro, Jose Pedro Rona y Jossy Mansur, Papiamento lo a desaroya for di un principio for di Spaño y lenga Indjan. Maduro, papiamentista Antiano, ta señala cu no necesariamente tur palabra cu ta parce Portugues tin un origen Portugues. E ta bisa cu por atribui hopi palabra na un di e dialectonan Spaño di siglo 16 cu tin un parecido na Portugues (manera p.e. Gallego). Segun Maduro, e poco palabranan cu sin duda tin un origen Portugues por ta procedente di e Hudiunan di habla Portugues cu a bay biba na Corsou den siglo 17 y na Aruba den siglo 18.
Papiamento y religion[editá | editá fuente]
Mayoria di e Indjannan na Aruba tabata catolico den e tempo ey. Desde siglo 17 tabatin bishita regular di pastoor Spaño cu tabata bin for di Coro pa predica na Aruba. Despues tabatin pastoor Hulandes ta bin for di Corsou tambe. E prome dos misanan na Aruba tabata kapel di Alto Vista construi na 1750 y misa Santa Ana na Noord na aña 1777. Asina mes, e buki mas bieu na Aruba imprimi na Papiamento ta un buki pa protestant, skirbi pa dominee Kuiperi. Como cu na Aruba no tabatin imprenta, el a laga druk esaki na Corsou na aña 1862. Ta conoci cu ya caba na 1847 tabatin un predicashi na Papiamento skirbi na man pa e docente di religion protestant na Aruba, Abraham van Dragt.
Publicacion na Papiamento[editá | editá fuente]
Na Corsou, cu tabatin un poblacion mas grandi cu Aruba y Bonaire, tabatin varios publicacion ta tuma luga den e tempo ey. Pastoor Nieuwindt a publica e prome buki na Papiamento na aña 1825. Tabata trata di un buki di catisashi. Como cu mision catolico a encarga su mes cu enseñansa pa esclabo, tabatin drukmento di material pa scol tambe na Papiamento. Asina pastoor Putman a lanta su propio imprenta y a publica su propio material pa scol. Na 1874, obispo van Ewijk a publica e prome buki di gramatica na Papiamento, sigui pa un diccionario Hulandes-Papiamento-Spaño su siguiente aña.
Corant na Papiamento[editá | editá fuente]
Tabatin publicacion di varios corant tambe na Corsou. E prome corant na Papiamento tabata Civilisado y a sali publica di 1871 pa 1875. Amigoe, cu a lanta na 1884, tabata sali originalmente na Hulandes y Papiamento. Banda di esey tabatin e corantnan na Papiamento La Union (1889-1897 y rebiba na 1922) y La Cruz (1900 – 1970).
Enseñansa na Papiamento[editá | editá fuente]
Na mayoria di e scolnan catolico na Corsou, enseñansa tabata na Papiamento. E scolnan di gobierno tabata na Hulandes. Rond di aña 1900 a bin ripara na Corsou cu enseñansa, specialmente na Hulandes, no tawata exitoso. Tabatin hopi discusion tocante e uzo di idioma di instruccion na scol. Varios maestro, pastor, y tambe parlamentario Hulandes, tabata propaga Papiamento como idioma di instruccion. Tabatin varios proposicion pa enseñansa bilingual tambe. E proposicion di Hamelberg na aña 1897, tabata pa duna enseñansa na Papiamento prome, y duna les di Hulandes via Papiamento den e dos klasnan mas halto. E tabata di opinion cu e muchanan mester siña lesa y skirbi bon den nan propio idioma, prome cu nan por siña un idioma straño.
Despues di varios aña di discusion, e ordenansa di 1935 a drenta na vigor. Pa e scolnan na e islanan ABC bin na remarke pa subsidio di gobierno, nan mester a cuminsa uza Hulandes como unico idioma di instruccion. Esaki a pone cu enseñansa na Papiamento tambe a yega na su final e tempo ey.
Awor[editá | editá fuente]
Awendia, e situacion ta un tiki diferente. Tin varios corant y buki na Papiamento cu ta sali na Aruba tambe. Papiamento a bira idioma oficial, y e ta wordo duna den varios tipo di enseñansa. Internacionalmente tin varios linguista cu ta investiga Papiamento como idioma. A pesar di tur e desaroyonan positivo aki, ta na su luga pa awor, despues di 300 aña, para keto un rato y evalua si nos ta satisfecho cu e rumbo cu Papiamento ta bayendo na Aruba.


text:
Predicting Rainfall in the Dutch Caribbean
Mester tuma prekoushon personal den temporada di kalor eksesivo.
Beoordeling Tsunami Gevaar voor het Eilandgebied Curacao - Deel I
Beoordeling Tsunami Gevaar voor het Eilandgebied Curacao - Deel II
How to interpret the colors of the Radar Images on www.meteo.cw.
Pronóstiko di tempu pa Kòrsou i bisindario bálido te djasabra mainta 06:00
o.l., 21 di yanüari 2017.
Kompilá:
Djabièrnè 20 di yanüari 2017, 05:00 o.l. (09:00 UTC)
Tempu:
Lévemente te parsialmente nublá, de bes en kuando hopi nublá i lokalmente lo kai algu di áwaseru.
Temperatura máksimo lo alkansá 30°C. i temperatura mínimo 23̊C.
Solo ta sali 07:01 i ta baha 18:33 o.l.
Bientu:
For di direkshon nortost i moderá; forsa 3 te 4 (12 te 30 km/ora, 7 te 16 nudo). Prinsipalmente den dia òf den áwaseru, de bes en kuando basta fuerte den ráfaga; forsa 5 (31 te 39 km/ora, 17 te 21 nudo).
Situashon general:
Ta antisipá de bes en kuando formashon di mas nubia riba nos region. Algun di e nubianan aki lo generá algu di áwaseru riba sierto parti di nos isla. Debí na un fluho di aire for di direkshon nortost na nivelnan mas abou di atmósfera riba nos region durante di próksimo dos dianan temperatura entre di espesialmente anochi i mainta tempran i tambe durante di áwaseru lo ta mas fresku ku kustumber.
Kondishon di laman:
Trankil te moderá ku altura di olanan entre di 0.5 i 1.5 meter (2 te 5 pia).
Fenómeno spesial:
Ningun.
Perspektiva te djadumingu mainta:
Por lo general parsialmente nublá ku lokalmente algun áwaseru.
Meteorólogo:
Capello.
E próksimo boletin di tempu (na hulandes) lo wòrdu publiká djabièrnè 11:00 o.l. (15:00 UTC).


text:
E homber Dominicano P. ta para riba cu ningun momento el a viola e hoben dama Hulandes (20) cu tabata core “stage” na Aruba. Fiscal si ta hay’e culpable y a exigi 4 aña di prison di cual 1 aña ta condicional y bou guia di Reclasering.
VIOLA DAMA HULANDES
Fiscal a bisa cu e acusacion contra P. ta cu riba 17 di Mei 2016, el a forza y dal un dama Hulandes y a viol’e
Hues a puntra P. pa conta kico a sosode. Segun P. e dama a busk’e y nan a bay na e dama su apartamento caminda e dama a baña. Despues nan a bay un bar na Noord y nan a bay bebe. Despues nan bay den auto y vrij y tene relacion sexual riba un veld di bala den vecindario di e bar. Despues nan a bay un lugar Hulandes y tambe a bebe.
Segun P. despues e dama a bis’e cu e tin hamber y nan a bay busca lugar pa come pero tur lugar tabata sera. P. a bise pa hib’e su cas. E dama lo kier a bay P. su cas pero P. no kier pasobra su partner no sa di nada. E ora ey nan a bay na un apartamento na Bubali y nan tene relacion. P. a bay baña y ora bolbe e dama tabata coba den su cel. E dama e ora ey a dal’e wanta y P. dal’e wanta bek. A surgi discussion y P. a bis’e no yam’e mas y e ora e dama a hib’e su cas.
Hues a bisa cu for di investigacion di Polis por constata cu P. lo a paga e cel. Segun P. por ta e cel no a paga. Hues a mustra cu segun e victima, nan no tabatin relacion den auto. E victima lo a bisa cu P. kier a bay come na un snacktruck pero e victima no kier. E ora ey P. lo a gar’e na su garganta. P. ta desmenti categoricamente di a gara e victima na su garganta. Hues a bisa cu tin potret saca di Polis caminda ta mira e marcanan na garganta di e victima. Hues a mustra P. e potretnan.
Hues a mustra cu tin testigonan cu a mira victima cu lipnan hincha y marcanan na garganta. E victima a bisa cu P. a force pa bay na e apartamento sino lo sigui maltrat’e. E victima a bisa cu door di miedo el a tene relacion cu P. P. a remarca cu ta e victima mes a pidi’e pa tene relacion sexual. Hues a bisa cu e victima ta desmenti esaki.
Ta asina cu e victima a bay bek Hulanda y a wordo scucha na Hulanda. Abogado mr. Carlo a remarca cu e no a haya interogacion di e victima. E lo a haya un parti so di e declaracion y no e resto. El a lamenta cu e no a haya e resto di e declaracion. Abogado a remarca na Hues cu e tabatin 3 testigo cu por confirma e relacion entre P. y e hoben dama Hulandes pero Fiscal no tabata kier a scucha nan.
E abogado a dicidi cu lo sigui y e lo mantene su defensa pasobra Fiscal no a haci e victima un pregunta cardinal cu e tabata desea pa haci. Hues a mustra cu e victima actualmente ta siguiendo tratamento di psycologo.
Fiscal a remarca cu P. ta bisa cosnan y ora pero den su promer declaracion e ta bisa otro. P. tabata sacudi cabez y a bisa cu el a mantene su declaracion. El a bisa cu Polis tabata pone presion riba dje y pesey a duna declaracion asina.
Hues a remarca cu segun P. su carchi di castigo, na 2014 el a wordo condena caba pa violacion di su ex partner. Segun P. e tabata sera pero su partner a pidi pa lag’e liber. El a bisa Hues cu e ex partner no tabata kier pa castg’e. Ademas di esey tin un raport di un psycologo cu ta mustra cu P. ta anti social, egoista.
Abogado mr. Carlo a mustra Hues potret di e yiu di P. y el a splica cu e mucha ta malo. Segun dokter e mucha tin un problema den cabez y pesey ta sufri epilepcia.
EXIGENCIA DI FISCAL
Fiscal a bisa cu P. a admiti di a maltrata e victima pero tur relacion sexual tabata a base voluntario. Pesey mester a busa pruebanan adicional pa sostene e declaracion di e victima. Segun ley no por condena un persona a base di un declaracion so. Fiscal a mustra cu tin dos prueba cu ta sostene e denuncia di e victima. Victima a bisa cu e sospechoso ta un colega di trabou y nan a bay sali hunto cu algun amiga. Diripiente durante core auto, P. a cambia di actitud. P. a gar’e na garganta y dal’e. Segun Fiscal, e victima a declara cu tres biaha e mester a para pasobra no por core. P. a bis’e cu e kier tin sex. Nan a bay na un lugar pa haci sex. El a bisa cu P. lo a bis’e cu e lo tin un pistol na cas. Nan a bay apartamento y lo a haci sex sin condom. Segun e victima el a haci esaki pa evita cu P. lo sigui maltrat’e.
Fiscal a mustra cu na October 2016 e victima a bolbe declara mesun cos. E ta haya e declaracionnan ta consistente y ta mustra cu por confia e victima su declaracion. E sospechoso ta desmenti di a forza e victima. El a bisa cu el a dal e victima pasobra e victima a dal’e promer un wanta despues di a coba den su cel. Fiscal ta haya cu e declaracion di P. no ta cuadra cu e potretnan cu tin. Riba potret por mira cu e victima tin lip hincha y diferente marcanan na su garganta. Tin dos testigo cu ta bisa cu nan a mira cu e victima tabatin garganta marca, lip hincha y cara cora.
Fiscal a mustra riba raport di psycologo cu ta describi e comportacion di P. cual ta cuadra cu loke e victima a describi.
Fiscal a señala cu P. tin record na 2013 tabatin denuncia di violacion y 2014 el a wordo condena pa a viola e dama. Fiscal ta haya cu a keda legalmente proba cu P. a viola e victima (20) cu a bin core stage na Aruba. El a bay bek Hulanda caminda a constata cu el a contagia cu malesanan. Psycologo ta haya cu P. mester di tratamento. Fiscal ta kere cu por haci esaki den KIA. El a exigi 4 aña di prison di cual 1 aña ta condicional bou guia di Reclasering.
DEFENSA ABOGADO
Mr. Carlo a bisa Hues cu ta haya cu mester declara Fiscal no admisibel. El a mustra cu a pidi pa scucha dos testigo importante pa defensa di e sospechoso. Na opinion di mr. Carlo, nan lo por a mustra cu P. lo tabatin relacion voluntario cu e victima. Segun e abogado, door di Fiscal a rechaza e peticion pa scucha testigonan, e ta haya cu a perhudica P. den su defensa. E ta haya cu no a scucha e victima riba e punto aki esta cu tabatin relacion voluntario. Pesey e ta haya cu mester declara Fiscal no admisibel pasobra a perhudica P. den su defensa.
E victima ta bisa cu diferente biaha el a wordo gara na garganta, gedal na cara. A dal su cara contra glas di auto. Dos testigo a bisa cu tin marcanan di maltrato na garganta. Pero riba potret no por mira nada di esaki. E abogado a conclui cu ora e victima a coba den cel di e sospechoso el a mira cu P. tin un partner, el a rabia. E ta kere cu e victima a traha un storia di violacion pa tuma venganza contra P. pasobra P. no a bis’e cu e tin un partner.
E abogado ta haya cu mester declara P. liber. El a bisa cu si Hues ta haya cu P. toch culpable pidi pa tene cuenta cu P. su yiu cu ta sufri di epilepcia.
Hues a sera tratamento di e caso y a bisa cu lo bay dicta sentencia dia 23 December pa 8.30 di mainta.
Cortesia di Matutino Diario.


text:
Archivo di February, 2015
ORANJESTAD(AAN): Diabierna den oranan di atardi Prome Minister di Aruba Mike Eman a biaha pa Uruguay na unda e ta representa Reino Hulandes y Luxemburgo na instalacion di e Presidente nobo di Uruguay, sr. Tabare Vazquez-Rosas, dia prome di maart 2015.
Durante su biahe pa Uruguay Prome Minister ta wordo compaña pa director interino di DBB (Dienst Buitenlandse Betrekkingen) sr. Edwin Abath.
Un biaha mas Hulanda, como muestra confiansa ta asigna Prome Minister Eman como su representante na un instalacion asina importante como esun aki. Sr. Tabare Vazquez-Rosas ta un politico pa hopi aña, kende a studia medicina y tabata e di 39 President di Uruguay durante e periodo 2005-2010.
ORANJESTAD(AAN): Prome Minister di Aruba, Sr. Mike Eman a bishita e pista di Palo Marga unda e la topa cu un personahe masha famoso y legendario den e mundo di dragracing na Merca esta Jack Mc Clure conoci tambe como Captain Jack.
Captain Jack Mc Clure ta e unico persona na mundo cu ta core un Go Kart den forma di dragracing y ta alcansa un averahe di velocidad di mas di 200 miya pa ora.
ORANJESTAD (AAN) Aunke cu Gobierno a haci hopi pa e bario residencial di FCCA na Seroe Patrishi, ainda tin disgusto bou di cierto habitantenan.
Segun nos por a compronde, diahuebs Prome Minister Eman tabata di bishita na e casnan di FCCA pa splica trabounan cu ta wordo haci pa crea areanan unda cu e hobennan por pasa nan tempo liber, manera hungando futbol.
Segun e habitante B, a conta, e compleho ta bay haya un bunita veld di bala cu yerba, ya caba a embeyece e bario, compara cu loke e tabata antes. Sinembargo tin un grupo chikito cu ta sigui terorisando e compleho residencial.
ORANJESTAD (AAN): Diahuebs durante reunion publico den Parlamento tratando e topico di renobacion y ampliacion di nos hospital, Minister di Salud, dr. Alex Schwengle, a duna un presentacion na comienso di reunion.
Durante e reunion aki Mervin Wyatt-Ras a trese padilanti cu renobacion y expansion di nos hospital ta uno necesario. Ora bo cana den hospital bo ta por mira cu ela bai atras y ta anticua. Ta di importancia cu ora nos hendenan bira malo nan por ta garantisa di haya calidad halto di cuido den un edificio adecua.
E proceso a inicia na 2011 na momento cu SOGA a ser aserca dor di gobierno pa por prepara y carga e proyecto.
A forma un Steering Committee, consistiendo di Stichting Onroerend Goed Aruba (SOGA), Aruban Investment Bank (AIB), Hospital, gobierno y diferente profesionalnan pa por haci e trabou. A firma un MOU cu gobierno. A prepara un programa cu rekisitonan. A busca un architect y a fiha prijs pa huur na vierkante meters pa un periodo di 25 anja.
ORANJESTAD (AAN): Director interino di DBB (Dienst Buitenlandse Betrekkingen) sr. Edwin Abath a ricibi e consul-general Venezolano nobo pa Aruba sr. Mendoza na aeropuerto Reina Beatrix diahuebs ultimo.
Sr. Abath a wordo compaña pa e vice-consul Venezolano na Aruba sra. Amabel Lugo. E consul anterior sr. Jesus Arias Fuenmayor ya pa casi un aña caba ta staciona na Costa Rica como embahador pa Venezuela.
Sr. Mendoza, kende a yega Aruba den compania di su señora, tabata traha na Caracas prome cu e bin Aruba y awor a wordo apunta pa bin traha na Aruba como consul-general.
Mervin Wyatt-Ras:
ORANJESTAD (AAN): Den un comunicado di prensa Parlamentario Mervin Wyatt-Ras ta indica cu na inicio di e reunion publico diahuebs mainta tocante desaroyonan rond di renobacion y ampliacion di Hospital, den un punto di ordo, Mervin Wyatt-Ras a cuestiona seriedad y ausencia di miembronan di MEP durante reunionnan.
Wyatt-Ras na un forma fuerte a trese padilanti cu MEP ta pidi reunion publico y ta critica cu despues di un anja nan lo a haya e reunion cu nan a pidi, mientras segun Wyatt-Ras esaki ta ganjamento di e lider. Paso den diferente tipo di reunion, tambe den reunion di comision di salud cu Wyatt-Ras ta presidi MEP ta briya cu su ausencia na momento cu miembronan di parlamento a ricibi informacion entre otro for di Stichting Onroerend Goed,
Banda di importa fruta y berdura di Republica Dominicana
ORANJESTAD (AAN): Minister di Sector Primario Otmar Oduber a bin Aruba cu noticianan sumamente positivo for di Republica Dominicana pa loke ta trata agricultura.
Manera Minister Oduber a splica lo cuminsa entrante mei un proyecto piloto di tres luna, pa importa fruta y berdura pa consumo di comunidad Arubiano.
Esaki lo wordo haci a traves di Santa Rosa caminda lo haci uso di e mercadonan cu nan tin pa brinda comunidad e oportunidad pa por obtene fruta y berdura manera antes tabata tine na nos waf chikito.
Segun Alan Howell:
ORANJESTAD (AAN): Recientemente a tuma lugar un reunion sumamente importante den parlamento. E topico en cuestion tabata e futuro di e dump na parkieten bos. Parlamentarionan presente di cada fraccion a hasi nan preguntanan y tambe a mustra nan preocupacion pa cu e situacion. Alan Howell ta hopi satisfecho di con e reunion a bai.
Parlamentarionan di cada fraccion a keda alcaso y professional. Minister Mike de Meza y minister Benny Zievinger tabata e dos minister presente pa cu e topico en cuestion. Ambos minister a contesta tur pregunta y por a mira na caranan di e parlamentarionan cu a keda hopi satisfecho cu e contestanan y cu e proceso con tur cos ta bayendo. Tambe a wordu splica na e parlamentarionan cu tin un oferta riba mesa di parti Ego Gas.
Promer Mercado di Santa Rosa pa aña 2015
ORANJESTAD (AAN): Mañan dia 1 di maart, Departamento di Agricultura, Cria y Pesca, conoci como Santa Rosa, lo habri su portanan un biaha mas pa asina brinda pueblo di Aruba e oportunidad pa cumpra nan cuminda crioyo, fruta y berdura fresco cosecha den Cunucunan local, productonan herbal traha na Aruba y hopi mas.
Riba e dia aki lo tin un cantidad grandi di tentnan presente bendiendo entre otro; johny cake, pastechi, cala, hotdog riba grill, snacks vegetariano, cabrito, cabes cu higra y cocolishi, papaya, como tambe comcomber stoba.
Lo tin tentnan bendiendo diferente sopi manera sopi di cabrito, seafood y carni. Tambe lo tin presente e famoso platonan di Lionfish manera sopi, nuggest y ceviche di lionfish.
Pa esnan cu lo ta enbusca di algo dushi lo tin tentnan bendiendo drikidek, mancaron, bolo y cocada.
Partido MEP a perde conexion cu realidad politico
ORANJESTAD (AAN): Desde retiro di Nel Oduber como lider di partido MEP, tur hende por a tuma nota cu henter e organisacion a tuma un rumbo politico robes, y propio miembronan ta kere cu e partido no tin lider adecuado.
A spera asina hopi di Evelyne Wever Croes pero en realidad hopi ta kere cu su persona pa falta di conocemento politico, no por saca e partido dilanti den e situacion cu e ta na e momentonan aki.
Riba dje, Evelyne a rondona su mes cu miembronan cu tampoco tin mucho peso politico y ta hincando e partido den un di su pio crisisnan cu el a yega di conoce desde cu su fundador betico Croes (dfm) a fayece.
ORANJESTAD (AAN): Rond di mundo organizacionnan i individualnan a celebra Dia Mundial di Wetlands, “World Wetlands Day” (WWD) riba dia 2 di Februari cu a pasa ultimo. E dia aki a wordo inicia via e Convention di Wetlands, conoci como Ramsar. E ta pone atencion na e importancia di conservacion di un e ecosistemanan mas valioso na mundo, osea “wetlands”. Na Aruba nos tambe tin e tipo di ecosistemanan aki den forma di mangelnan i salinjanan.
Un dia prome cu WWD, Aruba a celebra pa prome biaha e Dia Mundial di Wetlands cu un hopi exitoso evento di limpieza rond di e mangelnan na Spaans Lagoen. Alrededor di 100 participantenan a colecta rond di 80 saco di sushi dentro di dos ora.
Por a nota cu un gran parti di e sushi tabata consisti di boterrnan di bebe, como cerbes i alcohol. Esaki ta mustra cu Aruba ta experenciando un problematico grandi di bebemento relata cu ta mal impacta nos medio ambiente. Tambe hopi plastic a wordo colecta. Ta lamenta pa bisa cu tambe differente dumpnan ilegal di asbest a wordo encontra na Spaans Lagoen.
ORANJESTAD (AAN): Diabierna, 20 di Februari 2015 Dienst Huur- en Consumentenzaken a reuni cu coordinador di Fundacion Consumidornan Arubiano Solidario (CAS), Sr. Leo Yarzagaray. Fundacion CAS ta un fundacion cu ta existi desde 30 di Maart 1990. E aña aki Fundacion CAS lo cumpli 25 aña di existencia. E obhetivo di fundacion CAS ta pa promove y representa e interes di e consumidor den e sentido mas amplio di e palabra.
Fundacion CAS a pidi un reunion cu Dienst Huur- en Consumentenzaken pa papia entre otro riba resultado di investigacion riba garantia, conmemoracion di 25 aniversario di fundacion CAS, informacion pa publico y cooperacion entre fundacion CAS cu Dienst Huur- en Consumentenzaken.
ORANJESTAD (AAN): Riba e caminda di Boegoeroei na altura di Hong Fa un accidente a tuma lugar entre un Mitsubishi Lancer y un Hyundai H100. Segun informacion cu e Hyundai H100 a bay haci un U-Turn pero pa un motibo of otro, e no a calcula e distancia di e otro auto cu a pone cu un impacto a tuma lugar.
KIA a priminti huez:
ORANJESTAD(AAN): Siman pasa Diabierna e muher sospechoso L.R.B a presenta na corte di husticia, debi na e hecho cu el a wordo acusa di di falsificacion di chequenan, conhuntamente cu un otro of otronan, den e periodo di prome di October 2009 te 28 di October 2014.
E ta wordo acusa di, conhuntamente cu un otro of otrona, den e periodo di prome di October 2009 te 28 di October 2014, a estafa mas cu un miyon florin di un fondo di pensioen for di e compania ASTEC.
E caso a bin dilanti pro forma, como cu e no por a wordo trata ainda.
Servicio Comunidad y Bicindario/BoBario:
ORANJESTAD(AAN): Diahuebs mainta tabatin otro sesion di Accion di Bario, actividad den cual Prome Minister di Aruba, Mike Eman, ta bishita e habitantenan pa combersa directamente cu nan y trece mehoracionnan. E siman aki a toca turno na e compleho di cas di FCCA na Seroe Patrishi.
Aki funcionarionan di Servicio pa Comunidad y Bisindario, conoci como BoBario, a papia riba e diferente posibilidadnan cu tin pa mehora e situacion social di e comunidad. Seroe Patrishi ta un bario cu varios aña di existencia y cu ta forma pa un mescla di poblacion, segun Ruth Tromp Schoop.


text:
San Jose
San José ta e kapital i e suidat mas grandi di Costa Rica. San José tin un populashon ta mas of menos 333,981 (2015) i un area di 44.62 kilometer kuadrá.
E ta keda den e vale sentral anto ta e luga ku e gobierno di Costa Rica ta sinta, e luga di mas importante politikamente i ekonomikamente, anto e luga di transporte di e pais centromerikano aki. E la keda fundá na 1738 dor di e kommando di Cabildo de León, San José ta un di e capitalnan mas jòng na latin amerika kontando añanan for di konsepshon, toch e no a wordy yamá kapital te ku 1823. Awendia e ta un suidat moderno ku hopi komersio, i ku hopi ekspreshon di arte i architektura, anto dor di e pais nu industria improvisa e ta haňa hopi turista internashonal.


text:
Kon mi por editá un artíkulo? [ editá fuente ]
Wikipedia ta un 'wiki'. Esei ta nifiká ku kualke hende por editá e kontenido di un artíkulo ku no ta protehá, i por laga kambionan na e artíkulo sali riba e página mes ora.
Pa
editá un artíkulo den Wikipedia ta fásil. Simplemente klek riba "edit" ariba pa editá henter e artíkulo, òf na man drechi di e sekshon pa editá e sekshon so. Tur dos opshon ta habri un página nobo unda bo por editá e kontenido di e artíkulo. Mas abou den e página bo ta haña algu ku yama "Summary" (resúmen). Einan ta skirbi den breve, preferibel ku algun palabra so, kiko e artíkulo ta trata. E resúmen aki ta opshonal.
Despues ku bo kaba di editá e artíkulo, bo por warda tur kambio, mira kon e artíkulo lo parse despues, òf mira kiko a kambia. Esaki ta ku e botonnan
Save page, Show preview i Show changes, respektivamente. Si bo klek "Show preview" i bo ta kontentu ku loke bo a kambia, bo por klek "Save page". Si bo no ta kontentu i bo ke kanselá tur kambio, bo por sali via Cancel.
Si ta algu chikitu bo ta kambiando, bo por selekshoná
"This is a minor edit". Esaki por ta pa ora bo ta kambia algun eror gramatikal òf den ortografia.
Riba e página kaminda bo por editá artíkulo, tin un sèt di boton ku ta yuda bo kambia e aparensia di e teksto òf agregá mas kos.
Di man robes pa drechi, e botonnan aki ta:
hasi un palabra
vèt hasi un palabra
italiko buta un link interno (link den Wikipedia mes)
Papiamentu Wikpedia buta un link eksterno (link pafo di Wikipedia)
Curaçao.com buta un imágen
buta un zonido
buta fórmula matemátiko
1
−
e
2
{\displaystyle {\sqrt {1-e^{2}}}}
ignorá e areglamentu (formatting) di Wikipedia
buta bo firma, fecha i ora > --
Ghettocash 15:54, 5 March 2006 (UTC) buta un liña horizontal
Resultado di loke bo ta tek
Loke ku bo ta tek
Kuminsá bo sekshonnan asin'aki:
Sekshon nobo
Subsekshon
Sub-subsekshon
Kuminsá ku un di dos nivel di
heading ( ==); no usa promé nivel di heading (=). No bula nivel (por ehèmpel, di dos nivel siguí pa di kuater nivel).
==Sekshon nobo==
===Subsekshon===
====Sub-subsekshon====
Si bo kuminsá skibi riba un liña nobo e no tin niun efekto riba e lay-out. Kemen bo por sigui skibi normal.
Pero si bo bula un liña, anto kuminsá skibi e ora ei bo ta kuminsá párafo nobo.
Si bo kuminsá
skibi riba un liña nobo
e no tin niun efekto riba e layout.
Kemen bo por sigui skibi normal.
Pero si bo bula un liña, anto kuminsá
skibi e ora ei bo ta kuminsá párafo nobo.
Bo por kibra un liña
sin kuminsá un párafo nobo.
Ora bo skibi   bo ta kibra e liña anto kuminsá riba un liña nobo.
Por fabor no uz'é hopi, anto uz'é ku kuidou.
Bo por kibra un liña
sin kuminsa un párafo nobo.
Ta fasil pa traha un lista:
Kuminsa tur liña nobo ku un strea.
Mas strea ta nifika un nivel mas abou.
Si bo kuminsa skibi riba un
liña nobo, esei ta nifika ku e lista a kaba.
Un liña nobo ta kuminsa un lista nobo.
* Ta fasil pa traha un lista:
** Kuminsa tur liña nobo ku un strea.
*** Mas strea ta nifika un nivel mas abou.
**** Si bo kuminsa skibi riba un
liña nobo, esei ta nifika ku e lista a kaba.
* Un liña nobo ta kuminsa un lista nobo.
Lista numera tambe ta bon
organisá
fasil pa lesa
hopi fasil
# Lista numera tambe ta bon
## organisá
## fasil pa lesa
### hopi fasil
Lista di definishon
lista ku definishon
opheto
definishon di e opheto
un otro opheto
un otro definishon di e otro opheto
Kuminsa ku un punto i kòma. Siguintemente bo ta skibi e opheto i despues dos punto sigui pa e definishon
; Lista di definishon : lista ku definishon
; opheto : definishon di e opheto
; un otro opheto
: un otro definishon di e otro opheto
Bo por traha un lista mesklá tambe
i hinke den otro
asina'ki
mi por meskla e lista di definishon tambe?
si!
kon?
mesun fasil ku bo por konta
* Bo por traha un lista mesklá tambe
*# i hinke den otro
*#* asina'ki
*#*; mi por meskla e lista di definishon tambe?
*#*: si!
*#*; kon?
*#*: mesun fasil ku bo por konta
*#*:* 1
*#*:* 2
*#*:* 3
Dos punto ta buta e liña bai aden.
Un liña nobo ta kuminsa un paragraf nobo.
: Dos punto ta buta e liña bai aden.
Un liña nobo ta kuminsa un paragraf nobo.
Ora mester separa un pida teksto
E komando di
blockquote ta manda e teksto mei mei, tambe e ta laga e margin rèks i e margin links bai aden.
Esaki ta útil ora bo ke sita bida teksto.

E komando di '''blockquote''' ta manda e
teksto mei mei, tambe e ta laga e margin rèks
i e margin links bai aden.

(Wak e fórmula na rèks):
Eskaki ta útil pa:
buta teksto areglá kaba;
deskripshonnan algoritmiko;
kódigo fuente di programa;
arte di ASCII; strukturanan di kímiko;
ATVERTENSIA: Si bo hasié hanchu, bo ta forsa henter e página pa bira hanchu anto hasié mas difísil pa lesa. Espesialmente pa hende ku resolushon abou. Nunka no kuminsá un liña normal ku un espasio dilanti.
SI un liña ta kuminsá ku un espasio ANTO
e ora ei e ta
wòrdu areglá
mané ba tek e.
Teksto mei mei
Teksto mei mei


text:
Archivo di August, 2010
Cumpleaños Diamars 31 Augustus 2010
😀 😀 😀 😀 😀 😀 😀 😀
To my mom Debbie de Cuba, Your Birthday is here, Bringing joy and pleasures new, On this special day, Mother dear,I want to remember you. I cannot give you costly gifts, And I’ve told you this before, No matter what I give to you, You give back much, much more. I’m giving you a pure, sweet rose, Gathered in the early morn, This rose you planted in my heart, The day that I was born. In kindly, loving thoughts of you, And with the faith you still impart, The rose I give to you today, Is the love that’s in my heart. Happy Birthday mom, From your only daughter Deborah Geerman.
Alumnonan masculino di EPB San Nicolas cu cabei largo no a wordo permiti drenta Scol
ORANJESTAD (AAN)— Durante oranan di mainta di ayera, Diario a wordo solicita pa presenta na EPB San Nicolas caminda un grupo grandi di alumnonan di e centro aki a wordo nenga pa drenta scol pa motibo di e reglamentacion nobo relaciona cu e largura di cabei pa hende homber y tambe apariencia personal. E grupo aki di casi 100 alumno a ser sea nenga pa drenta scol of tambe a wordo saca for di les despues di un control ariba tur alumno masculino, e reglamentacion aki aparentemente ta indica cu e alumnonan masculino no mag di tin nan cabei largo ni tampoco ta permiti pa usa ningun tipo di padelstaartje ni tampoco ta wordo permiti pa usa petchi durante oranan di scol.
Apertura di bunita exposicion di fotonan di prensa
Dedica na Janchi Tromp!
ORANJESTAD (AAN): Ministro Benny Sevinger tabata presente Dialuna anochi na Biblioteca Nacional seccion Caribiana, ora cu a tuma lugar e inauguracion oficial di e exposicion relaciona cu dia di prensa, esta “Expo Lens di mi Wowo”. Pa di tercer vez consecutivo, Leo Vrolijk a prepara e showcase aki di fotografia di periodistanan, na cual e biaha aki mas di 30 fotografo a tuma parti na dje. Maestro di ceremonia tabata Toko Winklaar, y e anochi tambe a inclui un discurso y presentacion di Stan Kuiperi, kende a mustra riba e recien inaugura museo di prensa, esta “Newseum” cu a habri na Washington, DC.
Mucha homber di EPB mester bin cu cabey cortico y esey ta keda asina!
Director Interino EPB San Nicolas:
ORANJESTAD (AAN) — DIARIO a entrevista señor Erwin Lopez, Director Interino di EPB- San Nicolas, relaciona cu e grupo di alumnonan, specificamente mucha homber, cu mester a keda pafo di school pasobra nan tin cabey largo, y school a bin cu un reglamento cu no ta permiti esaki mas. Señor Lopez a duna di conoce cu EPB a bin cu adaptacion di reglanan interno y e alumnonan sa di nan, incluso nan a haya dos siman di tempo pa cumpli cu, entre otro, cortamento di cabey pa loke ta trata mucha homber.
Analisis politico….. Cumpli awo!
Cumpli awo tabata e palabranan di Nel Oduber despues di su derota na September aña pasa. Y tabatin un paar di e fanaticonan ciego di MEP cu a bay tras di e palabranan ey. Te hasta nan a saca sticker cu e texto di cumpli awo. E hendenan aki mester sinti nan mes hopi malo awo despues di tanto logro di e gobierno di Mike Eman den un corto tempo. Nan mester sinti hopi malo pasobra mayoria di nan sa kico e situacion tabata cu e gobierno di MEP a laga atras. Pa no lubida nos ta ripiti algun di e importantenan.
Horcan no a ocasiona mucho daño na St. Maarten
ORANJESTAD./ PHILIPSBURG:: Apesar na Isla di Sint Maarten, habitantenan a tuma medida di preocupacion relaciona cu horcan “Earl”, por bisa en general mucha daño e no a causa. Na basta miya for di Sint Maarten el a pasa, el a ocasiona biento fuerte combina cu yobida segun informe suministra na mesa di redaccion. Den transcurso di mainta coriente a bay pa algun ora pero e compania di electricidad su personal a percura pa drecha locual lo por a causa daño.
Ta primordial concientiza pueblo di Aruba riba e importancia di Censo 2010
Minister Michelle Winklaar durante apertura di campaña di publicidad:
ORANJESTAD (AAN): Na Economische Zaken tabata tin un conferencia pa asina anuncia e campaña di publicidad pa Censo 2010. Minister Michelle Winklaar tabata presente unda el a hiba palabra y splica cu e dia ta hopi importante pasobra ta lanza Censo 2010. Segun e mandatario ta primordial pa concientiza pueblo di Aruba tocante di censo y e importancia di dje. A señala cu e ta importante pa e departamento cu ta handle esaki pero tambe pa tur departamento di gobierno como otro instancianan no gubernamental tambe cu ta usa e informacion aki. E mandatario a gradici su coleganan minister cu tambe a mira e importancia di e proyecto aki, cual a ser presenta na Fundacion Desaroyo Arubano (FDA).
1138 persona lo subi caya pa realiza Censo 2010
Personal di CBS debidamente identifica lo bishita bo cas entre 29 September te cu 6 October
ORANJESTAD (AAN): Monique Plaza-Maduro tambe ta un ehecutivo di CBS. Nan ta preparando e conteo di Censo. Falta menos cu un luna pa Censo 2010 tuma lugar. Censo 2010 lo cuminza dia 29 di September te cu dia 6 di October. Tin hopi cos cu mester pasa prome cu bay over na subi caya y cuminza conta e poblacion. Un training di personal ta hopi importante, y esaki nan ta hacie internamente, segun Señora Plaza- Maduro.
Pa incumplimento di pago 98 trahador ta den accion na Arubus
Cada uno mester a haya 1000 florin for di 15 di Augustus
ORANJESTAD(AAN):E trahadornan di Arubus rabia y cla pa accion diamars mainta
Parce cu incumplimento di un protocol a conduci na un accion trempan mayan mainta. Desde marduga empleadonan di Arubus lo topa y nan ta bay accion. Esey nifica cu lo no tin bus di Arubus riba e rutanan y pa muchanan cu mester bay scol tampoco. Te hasta ta menaza di bay bestuurskantoor pa demostra nan malcontento. Tur cos a cuminsa desde Juni di e aña aki unda den negociacion parce a firma un tipo di protocol.
Sindicato APA ta casa cu partido MEP
Reunion entre SPA y MEP tabata intensivo
Polisnan kier cambio den sindicato y urgente
ORANJESTAD(AAN):– SPA a bay busca MEP como su consehero riba e dialogo. Un sindicato cu haci esey ta demostra cu e gana pa dialoga manera hende maduro pa su miembronan no tey.
Pa SPA laga su mes wordo usa pa MEP anto ta un problema hopi serio. Ta pesey mes hopi miembro cu a haya confirmacion di e reunion entre nan sindicato y MEP a pidi pa un representacion mas neutral como sindicato.
Supuesto deseo di APA pa negocia cu ASTEC, ta mustra manera instruccion di gobierno
Segun Abogado David Kock:
ORANJESTAD(AAN): Dialuna na corte a tuma lugar un caso cu e compania Barcadera Container Terminal (BCT) a entama contra APA. BCT a wordo representa pa abogado David Kock, mientras cu APA a wordo representa pa abogado Tirso Koeiers. Ta asina cu pa cu e proyecto di mudamento di waf di Oranjestad pa Barcadera, APA a indica cu e ta bay negocia cu ASTEC pa loke ta e contrato aki y si e no logra cu ASTEC, e ora ey numa lo hasi un destaho publico. Abogado Kock a cuminza na splica e situacion. El a bisa cu un compania ta liber di negocia cu cualkier otro compania pa yega na un acuerdo, pero ora ta trata di un compania di importancia halto pa entre otro tambe orden publico, manera ta e caso di APA, cu tin pais Aruba como unico accionista, e compania mester tene un destaho publico.
Conocido persona a haya golpi pornada riba caya
Debi cu e tin ‘mal nomber’ caba pa fechorianan…
ORANJESTAD (AAN): Diadomingo atardi segun informe, autoridad a haya sa cu un homber sospechoso a worde mal bati relaciona e ta worde sospecha di a horta Laptop Computer. Asina Patruya di Polis na San Nicolas a base di instruction, a dirigi nan mes den Gravenhorststraat pa atende e homber herida. Polis a presenta den e caya ariba menciona y nan ta localiza e homber di inicialnan R.K. di 29 aña di edad. Segun R.K. su version cu e ta canando den bario di Brazil, na dado momento un homber color cla cu tattoo na braza a atake. E homber a acusa R.K. di a horta un Laptop Computer, siendo e no sa di nada.
Tremendo partido di futbol pa despedi y homenagea 4 bombero cu ta bay cu pension
ORANJESTAD (AAN)— Diabierna anochi na Stadion Frans Figaroa na Noord, a tuma lugar un partido di futbol, enconeccion cu despedida y homenage na 4 bombero cu ta bay cu pensioen.E team di hungadornan di Brandweer a enfrenta e hungadornan di RBBT. Durante di e mitar tempo a probecha pa haci entrega di reconocimento na 4 bomberonan cu ta bay laga e departamento di Brandweer, ya cu nan ta bay cu pension. Ta trata aki di Mario (Mai) Tromp, Alexander (Lee) Erasmus, Joseph (Cheppy) Gomez y Eric Gomez. Un programa cu a cuminza cu himno canta pa Mitchell Tromp, despues sigui pa e partido di futbol.